A4-0079/97

Ψήφισμα σχετικά με τις κατευθυντήριες γραμμές για τη διαδικασία του προϋπολογισμού του 1998: Τμήμα Ι - Ευρωπαϊκό Κοινοβούλιο - Παράρτημα «Διαμεσολαβητής», Τμήμα ΙΙ Συμβούλιο,Τμήμα IV - Δικαστήριο, Τμήμα V - Eλεγκτικό Συνέδριο,Τμήμα VI - Oικονομική και Κοινωνική Επιτροπή και Επιτροπή των Περιφερειών.

Το Ευρωπαϊκό Κοινοβούλιο,

- έχοντας υπόψη τον προϋπολογισμό του 1997 ((ΕΕ L 44 της 14.2.1997)),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1995 ((ΕΕ C 340 της 12.11.1996)),

- έχοντας υπόψη την έκθεση της Επιτροπής Προϋπολογισμών (A4-0079/97),

Α. έχοντας υπόψη ότι στον προϋπολογισμό του 1997, ο οποίος εγκρίθηκε τελικά στις 18 Δεκεμβρίου 1996, έμεινε ένα ποσό ύψους 68,388 εκατ. Ecu για να διατεθεί στο κονδύλι 5 «Διοικητικές Δαπάνες»,

Β. εκτιμώντας ότι οι δαπάνες για ακίνητα θα έχουν σημαντικό αντίκτυπο στις διοικητικές δαπάνες στο σύνολό τους, ιδιαίτερα στον προϋπολογισμό του Ευρωπαϊκού Κοινοβουλίου και το 1998,

Γ. εκτιμώντας ότι τα θεσμικά όργανα της Ένωσης πρέπει να αυξήσουν τη διοργανική συνεργασία,

Δ. εκτιμώντας ότι ο σεβασμός των προθεσμιών για την κατάθεση των εκθέσεων και των λοιπών στοιχείων που ζητούνται στο ψήφισμά του της 12ης Δεκεμβρίου 1996 ((ΣΠ της 12.12.1996, Μέρος ΙΙ, σημ. 2β))) από τα θεσμικά όργανα για τα διάφορα διοικητικά θέματα πρέπει να συμβάλει στη συνεπή εξέταση των προτάσεων αυτών των θεσμικών οργάνων όταν υποβάλουν τις εκτιμήσεις τους για τον προϋπολογισμό του 1998,

Ε. εκτιμώντας ότι οι αναλυτικοί προϋπολογισμοί που καταρτίζονται με βάση εναρμονισμένα κριτήρια, προσδιορίζουν τις διοικητικές δαπάνες (ανθρώπινοι πόροι και πιστώσεις) στο πλαίσιο κάθε τμήματος του προϋπολογισμού, μέσω των οποίων ορίζονται οι δαπάνες, και προσδίδουν επιπλέον διαφάνεια στη διαδικασία προϋπολογισμού σε κάθε θεσμικό όργανο,

ΣΤ. εκτιμώντας ότι η δεύτερη ανάγνωση του προϋπολογισμού για το 1997 για τα λοιπά θεσμικά όργανα αφορούσε 285 χιλιάδες Ecu συνολικά, και ότι αυτή η διαφορά λύθηκε με δεκατρείς τροπολογίες[semigr ] εκτιμώντας ότι η επικέντρωση στην ακαμψία και τη σχέση κόστους - αποτελεσματικότητας κατά τη διάρκεια της εξέτασης των διοικητικών δαπανών, αρχές τις οποίες συμμερίζεται το Συμβούλιο στην εξέτασή του, θα μπορούσαν να βοηθήσουν τα δύο σκέλη της αρμόδιας επί του προϋπολογισμού αρχής για να εγκαταλείψει τη δεύτερη ανάγνωση του σχεδίου προϋπολογισμού σάυτόν τον τομέα των δαπανών,

Ζ. εκτιμώντας ότι, κατά τον καθορισμό των προτεραιοτήτων στις δαπάνες, θα πρέπει να εξασφαλιστεί μεγαλύτερο άνοιγμα και διαφάνεια προκειμένου να μπορέσουν τα θεσμικά όργανα να πλησιάσουν περισσότερο τους πολίτες της Ευρώπης,

Γενικό Πλαίσιο

1. είναι της άποψης ότι, βάσει των μακροοικονομικών προβλέψεων, το κεφάλαιο 5 «Διοικητικές Δαπάνες» αναμένεται να αυξηθεί κατά 4,34%, δηλαδή να ανέλθουν συνολικά σε 4,541 εκατ. Ecu οι πιστώσεις σε τρέχουσες τιμές ((Σύμφωνα με τις διατάξεις της Διοργανικής Συμφωνίας της 29ης Οκτωβρίου 1993 για τη δημοσιονομική πειθαρχία και βελτίωση της διαδικασίας του προϋπολογισμού, και συγκεκριμένα το άρθρο 19 της συμφωνίας αυτής))[semigr ]

2. τονίζει, ωστόσο, ότι αυτή η αύξηση δεν μπορεί να αποτελέσει στόχο και ότι η Επιτροπή έχει εγκρίνει κατευθυντήρια γραμμή για τη διατήρηση της αύξησης του γενικού προϋπολογισμού για το 1998 στο ανώτατο όριο του 3%[semigr ]

3. ζητεί από κάθε θεσμικό όργανο και υπηρεσία να παρουσιάσει σε μορφή πίνακα στα έγγραφα που συνοδεύουν τις εκτιμήσεις τους αυτό ακριβώς το μέρος των πιστώσεων του οποίου η ανανέωση υπόκειται στους κανόνες του Κανονισμού για την Υπηρεσιακή Κατάσταση των Υπαλλήλων ή σύμφωνα με τις τρέχουσες συμβασιακές υποχρεώσεις οι οποίες έχουν αποφασιστεί για συγκεκριμένους σκοπούς με τα κατάλληλα δικαιολογητικά[semigr ]

4. υποστηρίζει ότι, με τις ενδεδειγμένες κάθε φορά προσαρμογές, όλα τα όργανα θα έπρεπε να αναπτύξουν προγράμματα ανάλογα με το SEM 2000 που εφήρμοσε η Ευρωπαϊκή Επιτροπή για να βελτιώσει τη δημοσιονομική της διαχείριση.

Ανθρώπινοι πόροι

5. διαπιστώνει ότι «άλλα θεσμικά όργανα» της Ένωσης παρουσίασαν αύξηση του προσωπικού τους κατά 23% κατά τα τελευταία δέκα έτη συμπεριλαμβανομένων και των θέσεων που συνδέονται με τη διεύρυνση[semigr ]

6. αναγνωρίζει ότι η αύξηση αυτή δεν έχει αλλάξει την κατά κατηγορία κατανομή των θέσεων στα οργανογράμματα των θεσμικών οργάνων, εκτός από τη συμφόρηση που παρατηρείται στους βαθμούς που βρίσκονται στο τέλος των σταδιοδρομιών των θέσεων για ορισμένες κατηγορίες προσωπικού[semigr ]

7. διαπιστώνει ότι εξακολουθεί να είναι κοινή πρακτική των θεσμικών οργάνων να προσλαμβάνουν επικουρικό προσωπικό ενώ παραμένουν κενές εγκεκριμένες θέσεις[semigr ] επιπλέον δε διαπιστώνει ότι σταθερά τα θεσμικά όργανα έχουν αυξήσει τις πιστώσεις του προϋπολογισμού για επικουρικό προσωπικό με τη μεταφορά πιστώσεων ανάμεσα σε θέσεις του προϋπολογισμού κατά τη διάρκεια του οικονομικού έτους[semigr ]

8. θεωρεί ότι κάθε έκθεση της αρμόδιας για τους διορισμούς αρχής πρέπει να προσδιορίζει επακριβώς τις υπηρεσίες που επωφελούνται απάυτό το προσωπικό και πρέπει να ορίζουν σαφώς τους λόγους για τους οποίους καταφεύγουν συστηματικά σ´ αυτό το είδος του προσωπικού, να προτείνουν δε, όπου κρίνεται αναγκαίο, αλλαγές σε επίπεδο βαθμού των θέσεων[semigr ]

9. ζητεί από κάθε θεσμικό όργανο να παρουσιάζει σε πίνακα που θα συνοδεύει τις καταστάσεις προβλέψεων[semigr ]

- τις μόνιμες και έκτακτες θέσεις ανά βαθμό, κατηγορία, καθήκοντα και υπηρεσία, οι οποίες πρόκειται να κενωθούν κατά τη διάρκεια του οικονομικού έτους 1998 λόγω κανονικής συνταξιοδότησης[semigr ]

- τα καθήκοντα που εκτελούνται από εξωτερικό, μη μόνιμο προσωπικό, βάσει πράξεων και όρων συμβάσεων οι οποίες έχουν συμφωνηθεί με τρίτους[semigr ]

- τον αριθμό των εκτάκτων υπαλλήλων που καλύπτουν θέσεις μονίμων, αναγράφοντας τη διάρκεια του συμβολαίου, την οικεία υπηρεσία, την κατηγορία και το βαθμό[semigr ]

10. είναι της άποψης ότι, όπως και το 1997, δεν πρέπει να δημιουργηθούν άλλες νέες θέσεις το 1998 γενικά για «τα λοιπά θεσμικά όργανα», ενώ αναγνωρίζει τις ειδικές ανάγκες προσωπικού για το Ελεγκτικό Συνέδριο προκειμένου να επιτελεσθούν αποτελεσματικά τα πρόσθετα καθήκοντα που του αναθέτει η Συνθήκη της Ευρωπαϊκής Ένωσης - προετοιμασίας της Δήλωσης Αξιοπιστίας (DAS)[semigr ] υπενθυμίζει στο συνέδριο το αίτημα στο προαναφερόμενο ψήφισμά του της 12ης Δεκεμβρίου 1996 για έκθεση σχετικά με τις γενικές ανάγκες προσωπικού για τα επερχόμενα έτη[semigr ] επιμένει δε ότι όλες οι απαιτήσεις των θεσμικών οργάνων για προσωπικό πρέπει πρώτα να καλυφθούν με την ανακατάταξη των ήδη υπαρχόντων ανθρωπίνων πόρων[semigr ]

11. τονίζει ότι χρειάζεται να αιτιολογείται κάθε πρόταση για αναβάθμιση θέσης σε μία έκθεση που θα συντάσσεται από κάθε αρμόδια για τους διορισμούς αρχή η οποία θα έχει την υποχρέωση να προσδιορίζει σαφώς την πολιτική προγραμματισμού και διαχείρισης των ανθρωπίνων πόρων[semigr ]

12. φρονεί ότι τα θεσμικά όργανα της ΕΕ πρέπει να έχουν στη διάθεσή τους υπαλλήλους με πολλά προσόντα για την εφαρμογή των καθηκόντων που τους έχουν ανατεθεί[semigr ] επομένως, απαιτεί όπως κάθε ανάθεση καθηκόντων σε τρίτους (εξωτερικούς συμβούλους) περιορίζεται στο ελάχιστο δυνατό[semigr ]

13. καλεί τα θεσμικά όργανα να αναθεωρήσουν λεπτομερώς στο πλαίσιο των διοργανικών συμβουλευτικών οργάνων, συμπεριλαμβανομένης της διοργανικής μικτής επιτροπής, τις οργανωτικές ρυθμίσεις και τεστ για τα διάφορα είδη κοινών διαγωνισμών για την πρόσληψη κανονικού προσωπικού, και να προτείνουν αλλαγές έτσι ώστε να μπορούν να προσλαμβάνονται οι υποψήφιοι που διαθέτουν τις κατάλληλες τεχνικές και επαγγελματικές ικανότητες για τα νέα και σύγχρονα καθήκοντα που έχουν ανατεθεί στα θεσμικά όργανα, ενώ θα γίνονται σεβαστές οι καλές πρακτικές για ίσες ευκαιρίες και ο κώδικας δεοντολογίας για την απασχόληση ατόμων με ειδικές ανάγκες[semigr ]

Πιστώσεις για ακίνητα και προμήθειες

14. τονίζει ότι η έκταση του προγράμματός του για δικά του ακίνητα και η κάλυψή του από τον προϋπολογισμό του 1998 καθώς και οι στεγαστικές ανάγκες των άλλων θεσμικών οργάνων απαιτούν να συντονισθεί αποτελεσματικά ο προγραμματισμός της κατοίκησης των κτηρίων και της μετακόμισης ανάμεσα σε όλα τα ενδιαφερόμενα θεσμικά όργανα, και να ληφθεί υπόψη η εξέλιξη του κονδυλίου 5 της δημοσιονομικής προοπτικής το 1998[semigr ]

15. επαναβεβαιώνει την πολιτική του Ευρωπαϊκού Κοινοβουλίου για την όσο το δυνατό συντομότερα αγορά ιδιοκτησίας, συνεπή με άλλες απαιτήσεις του προϋπολογισμού[semigr ] συνιστά αυτή την πολιτική ως ενδεδειγμένη πολιτική και για τα άλλα θεσμικά όργανα και προτρέπει να επιταχυνθεί η διοργανική συνεργασία γι' αυτό το σκοπό[semigr ]

16. ζητεί να προβλεφθεί χωρίς καθυστέρηση μια κατάλληλη και λειτουργική υποδομή που θα αξιολογεί τις αντικειμενικές στεγαστικές ανάγκες των θεσμικών οργάνων με βάση σαφείς και ευκρινείς πληροφορίες, ανά διοικητική μονάδα, αρχίζοντας από τα τρέχοντα κτήρια στα οποία στεγάζονται τα θεσμικά όργανα και λαμβάνοντας υπόψη τη συμφωνία ανάμεσα στον Πρόεδρο του Ευρωπαϊκού Κοινοβουλίου και της Κυβέρνησης του Λουξεμβούργου της 22ας Ιουλίου 1996 και την απόφαση του Προεδρείου της 3ης Σεπτεμβρίου 1996[semigr ]

17. καλεί τα θεσμικά όργανα, στο πλαίσιο της διοργανικής συνεργασίας, να εκπονήσουν σχέδιο για την εγκατοίκηση των κτηρίων ώστε να εξασφαλισθεί ότι, οποιοδήποτε κτήριο εκκενώνεται από ένα θεσμικό όργανο, θα καθίσταται αντικείμενο μελέτης σκοπιμότητας από τα άλλα θεσμικά όργανα που πρέπει να μετεγκατασταθούν, με σκοπό την αποφυγή περιττών δαπανών[semigr ] επιμένει ότι σε περίπτωση που απορριφθεί η μετεγκατάσταση, αιτιολογημένη έκθεση θα πρέπει να υποβάλλεται στην αρχή επί του προϋπολογισμού[semigr ]

18. καλεί τα θεσμικά όργανα να προσδιορίσουν ποιες είναι οι συμβάσεις που ισχύουν για την απόκτηση αγαθών και υπηρεσιών, οι οποίες έχουν συναφθεί με άμεση συμφωνία, για λόγους προφανούς άμεσης ανάγκης, τεχνικών δυνατοτήτων, αποκλειστικής ικανότητας, ή ικανοποιώντας ειδικές απαιτήσεις σύμφωνα με τις κατά το παρελθόν παρασχεθείσες υπηρεσίες[semigr ] θα πρέπει δε να συμπεριλάβουν μόνο εκείνες οι οποίες έχουν οικονομικό αντίκτυπο (είτε ως δαπάνη είτε ως είσπραξη) κατά το οικονομικό έτος 1998.

Τεχνολογία και πολιτική πληροφόρησης

19. έχοντας επίγνωση των μέτρων που πρέπει να λαμβάνονται γενικώς κατά τη σύνταξη του υλικού πληροφόρησης από τα θεσμικά όργανα, προς αποφυγή της επικάλυψης εργασιών και προς ενίσχυση της εικόνας καθενός των θεσμικών οργάνων και υπηρεσιών, με σκοπό τη συνεχή πορεία προς το μακροπρόθεσμο στόχο μιας συνεπούς κοινοτικής πληροφόρησης και ενός συνεπούς συστήματος δημοσιεύσεων και πληροφόρησης των πολιτών[semigr ] υπενθυμίζει την αναγκαιότητα της διοργανικής συνεργασίας[semigr ] αναγνωρίζει το ρόλο μιας σύγχρονης βιβλιοθήκης και ενός κέντρου τεκμηρίωσης και τη χρησιμότητα άλλων πηγών πληροφόρησης[semigr ] επιδιώκει τις διευκρινίσεις ιδιαίτερα όσον αφορά το ρόλο, τα καθήκοντα και την επάνδρωση του EPICENTRE[semigr ]

20. εκφράζει την ανησυχία του για τις στρατηγικές πληροφορικής που έχουν εγκρίνει τα θεσμικά όργανα[semigr ] επιδιώκει την πληροφόρηση για το βαθμό στον οποίο τα εγκατασταθέντα συστήματα έχουν συμβάλει στην αύξηση της παραγωγικότητας που είχε προβλεφθεί αρχικά, έχει καταστήσει δυνατή τη λειτουργική διοργανική επικοινωνία πληροφόρησης, έχει αυξήσει τις ικανότητες του προσωπικού και έχει ενθαρρύνει την ανακατανομή του προσωπικού, λαμβάνοντας υπόψη το επενδυτικό κόστος τόσο από οικονομικής όσο και από ανθρώπινης πλευράς[semigr ]

21. καλεί κάθε θεσμικό όργανο να διαθέσει στην αρμόδια για τον προϋπολογισμό αρχή, συνοδευόμενη με τις καταστάσεις προβλέψεων, την απογραφή του υλικού εξοπλισμού και των προγραμμάτων που χρησιμοποιούνται στα συστήματα πληροφορικής και τα σχέδια μετανάστευσης σε νέα συστήματα κατά τα προσεχή τρία έτη[semigr ] εκφράζει τη λύπη του που ο ευρωπαίος πολίτης που επιθυμεί να επισκεφθεί το χώρο της Ευρωπαίκής Ένωσης μέσω δικτύου χρειάζεται να επισκεφθεί μια σειρά από ανόμοιους χώρους, οι οποίοι είναι άνισης ποιότητας και δεν συνδέονται πλήρως[semigr ] ζητεί να καταστεί αποτελεσματικότερη η διοργανική συνεργασία στον τομέα αυτό, να εξασφαλισθεί το ότι δεν θα απογοητεύονται οι απλοί πολίτες στις προσδοκίες τους και ότι θα χρησιμοποιείται δίκαια η χρηματοδότηση για τις νέες τεχνολογίες.

Διάφορα

22. ζητεί από κάθε θεσμικό όργανο να παράσχει μαζί με τις δημοσιονομικές εκτιμήσεις του τα αναγκαία δικαιολογητικά τα οποία:

- να δικαιολογούν το αίτημά του για δαπάνες αποστολής ανά τομέα δραστηριότητας, συμπεριλαμβανομένων των δαπανών αποστολής για επαγγελματική κατάρτιση[semigr ]

- να περιγράφουν τον αριθμό και τον τόπο των περιπτώσεων ετήσιας άδειας, στις περιπτώσεις όπου ο τόπος καταγωγής βρίσκεται εκτός της Ευρωπαϊκής Ένωσης σύμφωνα με το άρθρο 7 του παραρτήματος V του Κανονισμού Υπηρεσιακής Κατάστασης των Υπαλλήλων, και οι δαπάνες για τις περιπτώσεις αυτές[semigr ]

23. καλεί τα θεσμικά όργανα να συνεχίσουν το έργο της εναρμόνισης της δημοσιονομικής ονοματολογίας και να παρουσιάσουν στις εκτιμήσεις τους ένα σύστημα τιμολόγησης των σε δραστηριοτήτων που αναπτύσσονται βάσει της διοργανικής συνεργασίας[semigr ]

24. τονίζει ότι η εν λόγω ονοματολογία πρέπει να συνοδεύεται από σαφείς και σχετικές παρατηρήσεις που θα αναφέρονται στις κατάλληλες ισχύουσες ρυθμίσεις[semigr ]

25. καλεί τα θεσμικά όργανα, όταν είναι δυνατόν, να συνδυάζουν τις θέσεις εκείνες του προϋπολογισμού οι οποίες αποσκοπούν σε παρόμοιες δραστηριότητες και για ασήμαντα ποσά, εξασφαλίζοντας τις κατάλληλες παρατηρήσεις[semigr ]

26. θεωρεί ότι οποιαδήποτε νέα δραστηριότητα ή οποιαδήποτε αναδιοργάνωση των δραστηριοτήτων βάσει της οποίας κάθε θεσμικό όργανο μπορεί να εκπληρώνει τα καθήκοντά του όπως προβλέπει η Συνθήκη, πρέπει να καλύπτεται παράλληλα από μία δημοσιονομική δήλωση η οποία θα καθιστά σαφές, μεταξύ άλλων, κατά πόσο η δραστηριότητα είναι ετήσια ή πολυετής[semigr ]

27. ζητεί από τα θεσμικά όργανα να υποβάλλουν στην αρμόδια για τον προϋπολογισμό αρχή μαζί με τις δημοσιονομικές προοπτικές τους τα πορίσματα και τις προτάσεις που προκύπτουν από τις πιο πρόσφατες απογραφές υλικού στις οποίες αυτά έχουν προβεί για την κινητή τους περιουσία, στο πλαίσιο της διοργανικής συνεργασίας[semigr ]

28. δηλώνει ότι η πρώτη ανάγνωση του σχεδίου προϋπολογισμού για το οικονομικό έτος 1998 θα καθοδηγηθεί από τα αποτελέσματα της εφαρμογής των πιστώσεων του προϋπολογισμού 1996[semigr ] θα γίνει δε ενδελεχής έλεγχος όλων εκείνων των κονδυλίων του προϋπολογισμού του 1997 που διατέθηκαν υπό μορφή εκχώρησης για μεταφορά πιστώσεων στις αρχές του οικονομικού έτους[semigr ]

29. αναθέτει στον Πρόεδρό του να διαβιβάσει το παρόν ψήφισμα σε όλα τα θεσμικά όργανα και στα αρμόδια συμβουλευτικά όργανα.